Kort efter midnat i nat brød to hætteklædte gerningsmænd ind i Sparekassen Himmerlands hovedkvarter i Aars. Tyvene brød først et vindue op, og da de var inde i banken, brækkede de bankens mønttæller op. Den viste sig bare at være tom. Efter 10-15 sekunder måtte tyvene flygte igen uden så meget som en 25-øre. Banken åbnede som planlagt her til morgen, og de ansatte tager indbruddet koldt og roligt. - Vi tømmer alle pengebeholdninger om aftenen, så der er slet ikke noget at komme efter. Det viser bare, hvor amatøragtigt, det er, siger administrationschef Bent Fogh Svendsen til TV2/Nord Løgstør Politi oplyser, at de to mænd vil blive sigtet for indbrud, hvis man finder dem.

Opsummering:
To tyve fik sig i nat lidt af en skuffelse, da de gik tomhændet fra et bankrøveri.